**PROTOKOLL FRA STYREMØTE I GIV IKS**

**Tidspunkt: Torsdag 14. mars 2024 kl 15-17**

**Sted: GIVs lokaler, Fjellgata 5**

Innkalling og saksliste ble sendt ut før møtet.

Til stede:

Sjur Strand (møteleder), Janne Herseth, Ann Christin Mengkrok, Per O. Stenslet, Hilde Fagerbekk og Gry Høgberg fra administrasjonen.

**Saksliste:**

**Sak S-6/24 Godkjenning av innkalling, saksliste og protokoll fra 15.02.24**

Innkallingen og sakslisten ble godkjent.

**Sak S-7/24 Årsberetning og årsregnskap 2023**

Styret gjennomgikk årsberetningen, årsregnskapet og notene for 2023.

Aktiviteten i selskapet i 2023 er beskrevet i årsberetningen. Oversikten viser stor økning i deltagermassen fra 2022 til 2023. Dette har bidratt til økt omfang av opplæringen og økte kostnader sammenlignet med 2022. Generell pris- og lønnsvekst, økte pensjonskostnader og oppgjør til Kongsvinger Kompetanse og Næringssenter har bidratt til underskudd i regnskapet pålydende kr 2 661 318.

Styrets forslag til disponering av årets underskudd:

*Kr 1 952 368 dekkes inn av overskuddsfond fra årene 2019, 2020 og 2021. Gjenstående beløp tilsvarende kr 708 950, dekkes inn av selskapets opptjente egenkapital.*

**Sak S-8/24 Oppfølging av strategiseminar**

Prosessveileder har sendt styret en oppsummering fra strategiseminaret for representantskapet og styret som ble gjennomført den 19. februar 2024.

Strategidokumentet speiler godt innspillene som kom fram i møtet.

Styrets vedtak:

1. *Styret ber administrasjonen se nærmere på innhold og målformuleringer i pkt 1. Språkutvikling og inkludering.*
2. *Strategiplanen forankres hos de ansatte.*
3. *Styret foreslår at Strategiplanen gjelder for perioden 2024-2027 (sammenfallende med valgperioden for medlemmene i representantskapet) og at det utarbeides toårige handlingsplaner som behandles i styret og representantskapet.*

**Sak S-9/24 Eventuelt**

Ingen saker.

Kongsvinger, 22. mars 2024

Sjur Strand Janne Herseth Ann Christin Mengkrok

styreleder nestleder styremedlem

Per Olav Stenslet Hilde Fagerbekk

styremedlem styremedlem